Il-bord tal-inkjesta pubblika dwar l-assassinju tal-ġurnalista Daphne Caruana Galizia qal li fir-rapport ippreżentat kien hemm tliet paġni neqsin. Dawn it-tlett paġni huma paġna 23, 61 u paġna 261. Permezz ta' stqarrija l-bord qal li dawn il-paġni neqsin spiċċaw wara l-paġni bit-titlu li segwew. Jirriżulta li din kienet biss kwistjoni teknika u ma kien hemm xejn intenzjonat qal il-bord u se jara li tkun solvuta u li jintbagħtu kopji ġodda lil dawk konċernati. Ir-rapport ta' 437 paġna jgħid li filwaqt li ma rriżultax li kien hemm l-ebda prova li l-Istat kellu xi rwol fl-assassinju li seħħ fl-2017, l-Istat għandu jinżamm responsabbli. Inkjesta pubblika: L-Istat responsabbli għall-assassinju ta' Daphne Intqal li l-atmosfera ta' impunità nħolqot mill-ogħla livelli fil-qalba tal-amministrazzjoni f'Kastilja, u "bħal qarnita" nfirxet għal entitajiet oħra bħal istituzzjonijiet regolatorji u l-Pulizija li wassal għall-kollass tas-saltna tad-dritt. Minħabba din l-atmosfera, intqal li l-Istat m'għarafx kif kellu jagħraf ir-riskju reali u immedjat għall-ħajja ta' Daphne Caruana Galizia, u naqas milli jieħu miżuri li kienu mistenni minnu biex jipproteġiha. Lil hinn minn dan, fir-rapport jingħad li l-bord huwa konvint li l-assassinju tal-ġurnalista seħħ b'rabta max-xogħol investigattiv tagħha dwar irregolaritajiet u abbużi amministrattivi fit-twettiq ta' proġetti ta' żvilupp maġġuri, li fihom kien hemm elementi ta' negozju kbir. 17 Black: Il-PM jinsisti li l-investigazzjoni hi dwar il-kumpanija Kieku Daphne żvelat min hu sid 17 Black qabel inqatlet Wara li ħarġet l-istqarrija tal-bord li fiha tħabbar li kien hemm 3 paġni neqsin, Matthew Caruana Galizia, iben il-ġurnalista maqtula, kiteb post fuq Facebook li fiha rrefera għall-paġna nieqsa 261. F'din il-paġna l-bord tal-inkjesta pubblika qal li kieku Daphne Caruana Galizia żvelat mn kien sid 17 Black fiż-żmien meta l-konsorzju Electrogas kien f'xifer ta' falliment, il-gvern ma kienx ikun f'pożizzjoni li jiggarantixxi l-estensjoni tal-loan lill-kumpanija. Dan kien ifisser li kienet tikrolla. "L-Electrogas żball massiv; jiddispjaċini" – Fenech lil martu F'paġna 261 hemm miktub li Daphne Caruana Galizia kienet bdiet tirċievi kwantità kbira ta' e-mails li ġew leaked mill-kumpanija Electrogas u li kienet ċerta li kien hemm il-korruzzjoni fil-proċess tal-għoti tal-kuntratt. Il-bord ikompli jgħid li Daphne kienet taf b'17 Black u li l-Electrogas kienet f'xifer falliment. F'Settembru tal-2017 Daphne Caruana Galizia kienet kitbet dwar dan u ftit wara l-gvern kien ta garanzija li permezz tagħha, f'Novembru tal-2017, il-kumpanija akkwistat dak li jissejjaħ "financial closure." Il-bord kompla billi nnota kif kieku Daphne Caruana Galiza żvelat min hu sid 17 Black qabel inqatlet f'Ottubru tal-2017, kieku l-gvern kien ikun f'pożizzjoni skomda biex jagħti din il-garanzija lill-Electrogas. Il-Gvern u l-Electrogas kellhom ħafna x'jitilfu kieku baqgħet ħajja – iben Daphne .td_uid_3_610963be143bb_rand.td-a-rec-img{text-align:left}.td_uid_3_610963be143bb_rand.td-a-rec-img img{margin:0 auto 0 0}